La blua ĉielo de Romeo

La blua ĉielo de Romeo (japane ロミオの青い空 [Romio no aoi sora]) estas japana animea serio, bazita sur la germana romano de Liza Tetzner Die schwartzen Brüder («La nigraj fratoj»). La serio elsendiĝis en Japanio en 1995 ĉe Fuji TV, komencante la 15-an de januaro tiujare, estante parto de la porinfana aro da serioj Monda teatro de ĉefverkoj (japane 世界名作劇場 [Sekai Meisaku Gekijou]). Ĝi estas 33 epizodojn longa. Inter marto kaj aprilo 2022 prezentiĝis muzikalo bazita sur la animeo.

 Intrigo 
Mistera viro alvenis al Sonogno, vilaĝo en la italparolanta parto de Svislando. Lia intenco estas trovi malriĉajn aŭ orfajn infanojn por sendi ilin al Milano, kie ili estos devigitaj labori kiel kamenpurigistoj. La viro volas forpreni kun si junulon nomatan Romeo, sed lia patro rifuzas. Tamen, post la maizkampo de la familio forbrulas, Romeo decidas volonte foriri por akiri monon por sia familio. Survoje al Milano, li ekkonas alian samaĝanon nomatan Alfredon, sed poste ili estas apartigitaj unu de la alia en malsamajn domojn. La filino de la nova estro de Romeo, Angeletta, estas kormalsana knabino, kiu ne povas eliri el sia ĉambro; ŝi petas al Romeo, ke li alportu al ŝi la «bluan ĉielon».

 Referencoj 

Kategorio:Animeo
Kategorio:Mangao